อาเลชังดรี ปอลกิง

อาเลชังดรี พอลกิง () หรือ อาเลซันเดร พอลคิง () ในภาษาเยอรมัน หรือที่รู้จักกันในชื่อ มาโน่ พอลกิง (; เกิด 12 มีนาคม ค.ศ. 1976) เป็นผู้จัดการทีมชาวบราซิล เชื้อสายเยอรมัน ปัจจุบันเป็นหัวหน้าผู้ฝึกสอนให้กับฟุตบอลทีมชาติไทย และเคยเป็นหัวหน้าผู้ฝึกสอนฟุตบอลทีมชาติไทยรุ่นอายุไม่เกิน 23 ปีในการแข่งขันซีเกมส์ 2021 ที่กรุงฮานอย ประเทศเวียดนาม

เขาได้เริ่มเล่นฟุตบอลอาชีพในประเทศเยอรมนี กับ ฟิชเทบีเลเฟลด์, อาร์มีนีอาบีเลอเฟ็ลท์ และ ดัร์มซทัตท์ 98 ก่อนที่ในปี พ.ศ. 2548 เขาได้ย้ายมาเล่นในประเทศไซปรัส ให้กับโอลิมเปียกอสนิโคเซีย และ อาโปเอล

เขาครองสถิติเป็นหัวหน้าผู้ฝึกสอนที่คุมทีมยาวนานที่สุดในไทยลีก โดยคุมแบงค็อก ยูไนเต็ดนานถึง 6 ปี 4 เดือน
ระหว่างปี พ.ศ. 2557–2563 หลังจากนั้นเขาได้ย้ายไปเป็นหัวหน้าผู้ฝึกสอนให้กับนครโฮจิมินห์ ในวี.ลีก ดิวิชัน 1 ก่อนที่จะกลับมารับหน้าที่เป็นหัวหน้าผู้ฝึกสอนให้กับฟุตบอลทีมชาติไทยเมื่อเดือนกันยายน พ.ศ. 2564 โดยงานแรกของปอลกิงคือการพาทีมชาติไทยลงแข่งขัน เอเอฟเอฟ ซูซูกิ คัพ 2020 ในเดือนธันวาคม เขาพาทีมชาติไทยผ่านรอบแบ่งกลุ่มด้วยการชนะ 4 นัดรวด และเอาชนะคู่แข่งสำคัญอย่างเวียดนามได้ในรอบรองชนะเลิศด้วยผลประตูรวมสองนัด 2–0 ผ่านเข้าไปพบกับอินโดนีเซียในรอบชิงชนะเลิศเป็นครั้งที่ 4 ในรายการนี้ และทีมชาติไทยเอาชนะไปด้วยผลประตูรวมสองนัด 6–2 คว้าแชมป์เป็นสมัยที่ 6

เกียรติประวัติ

ผู้ฝึกสอน 
แบงค็อก ยูไนเต็ด
 ไทยลีก
  รองชนะเลิศ (2) : 2559, 2561

 ไทยเอฟเอคัพ
  รองชนะเลิศ (1) : 2560

ทีมชาติไทย
 ฟุตบอลชิงแชมป์แห่งชาติอาเซียน
  ชนะเลิศ (2) : 2563, 2565
 ซีเกมส์
  รองชนะเลิศ (1) : 2021
 คิงส์คัพ
 อันดับที่ 3 (1) : ครั้งที่ 48
 อันดับที่ 2 (2) : ครั้งที่ 49

อ้างอิง

แหล่งข้อมูลอื่น 

บุคคลที่เกิดในปี พ.ศ. 2519
บุคคลที่ยังมีชีวิตอยู่
บุคคลจากเซาเปาลู
กองกลางฟุตบอล
นักฟุตบอลชาวบราซิล
นักฟุตบอลชาวเยอรมัน
ผู้เล่นอาร์มีนีอาบีเลอเฟ็ลท์
ผู้เล่นดาร์มชตัท 98
ผู้เล่นสโมสรฟุตบอลอาโปเอล
ชาวบราซิลเชื้อสายเยอรมัน
ผู้จัดการทีมฟุตบอลชาวบราซิล
ผู้จัดการทีมฟุตบอลชาวเยอรมัน
ผู้จัดการทีมฟุตบอลในไทยลีก
ผู้จัดการทีมฟุตบอลทีมชาติไทย
ปีกฟุตบอล
ผู้จัดการทีมสโมสรฟุตบอลอาร์มี่ ยูไนเต็ด
ผู้จัดการทีมสโมสรฟุตบอลสุพรรณบุรี
ผู้จัดการทีมสโมสรฟุตบอลแบงค็อก ยูไนเต็ด
ผู้จัดการทีมสโมสรฟุตบอลนครโฮจิมินห์
ชาวบราซิลในประเทศไทย
ชาวเยอรมันในประเทศไทย